Mount Washington Cog Railway

Mount Washington Cog Railway er en tannstangbane i New Hampshire i USA. Den ble åpnet i 1869, og er regnet som verdens første fjelljernbane med tannstangdrift. Jernbanen er 4,8 km lang og går fra 820 moh til stasjonen på toppen av Mount Washington på 1 917 moh. Turen opp tar omtrent 65 minutter, mens turen ned tar 40 minutter.
Mount Washington Cog Railway er etter Pilatusbanen i Sveits verdens nest bratteste tannstangbane med en stigning på 25 % i gjennomsnitt, og 37 % på det bratteste. Banen har siden åpningen vært dampdrevet, men har siden 2008 også tatt i bruk dieselhydrauliske lokomotiver som går på biodiesel.

 Kilder 
 American Society of Mechanical Engineers - Mount Washington cog railway (pdf - 4,0 MB) Besøkt 21. november 2015

 Eksterne lenker 

 Mount Washington Cog Railway - Offisielt nettsted
 Uoffisielt nettsted som omhandler Mount Washington cog railway Besøkt 21. november 2015

Kategori:Tannstangbaner
Kategori:Transport i New Hampshire
Kategori:Jernbanestrekninger i USA